Source: https://www.najpravo.sk/clanky/ustavny-sud-nepozastavil-harabinovi-vykon-funkcie-sudcu.html
Timestamp: 2020-01-27 07:07:53+00:00
Document Index: 14524592

Matched Legal Cases: ['súd ', 'čl. 136', '§ 74', '§ 120', 'súd ', 'súd ']

Ústavný súd nepozastavil Harabinovi výkon funkcie sudcu | Články | Najprávo.sk - najlepší právny poradca
12.4. 2012, 12:26 | najpravo.sk
Na včerajšom neverejnom zasadnutí pléna Ústavného súdu SR sa prejednával aj návrh bývalej ministerky spravodlivosti Slovenskej republiky Lucie Žitňanskej vo veci disciplinárneho konania proti JUDr. Štefanovi Harabinovi, predsedovi Najvyššieho súdu Slovenskej republiky (podľa čl. 136 ods. 3 Ústavy Slovenskej republiky a podľa § 74e ods. 1 zákona Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov a podľa § 120 ods. 2 písm. a) zákona č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov), pričom Ústavný súd SR návrh bývalej ministerky spravodlivosti prijal na ďalšie konanie, avšak návrhu na dočasné pozastavenie výkonu funkcie JUDr. Štefanovi Harabinovi (a spojenie veci s vecou PL. ÚS 93/2011) nevyhovel. K odôvodneniu rozhodnutia pripojí odlišné stanovisko sudca Peter Brňák.
Zároveň súd rozhodoval o námietke zaujatosti sudcov Ústavného súdu SR Petra Brňáka, Ľubomíra Dobríka a Milana Ľalíka podanej bývalou ministerkou spravodlivosti SR Luciou Žitňanskou a námietke predpojatosti sudcov Ústavného súdu SR Juraja Horvátha, Ľudmily Gajdošíkovej, Ladislava Orosza, Jána Lubyho a Sergeja Kohuta podanej predsedom Najvyššieho súdu Slovenskej republiky Štefanom Harabinom, pričom rozhodol, že sudcovia Ústavného súdu Slovenskej republiky Ľubomír Dobrík, Juraj Horváth a Milan Ľalík sú vylúčení z výkonu sudcovskej funkcie a sudcovia Ústavného súdu Slovenskej republiky Peter Brňák, Ľudmila Gajdošíková a Ján Luby nie sú vylúčení z výkonu sudcovskej funkcie v konaní vo veci vedenej na Ústavnom súde Slovenskej republiky pod sp. zn. Rvp 1992/2011. Návrh Štefana Harabina na vylúčenie sudcov Sergeja Kohuta a Ladislava Orosza sa zamietol. Sudcovia Ľubomír Dobrík, Ľudmila Gajdošíková, Lajos Mészáros a Ladislav Orosz oznámili, že k uzneseniu pripoja svoje odlišné stanovisko.
náhrada trov konania úroky z omeškania dedenie odvolanie ochrana osobnosti dokazovanie exekúcia bezpodielové spoluvlastníctvo manželov mediácia dovolanie súdne poplatky náhrada škody premlčanie trovy konania oslobodenie od súdnych poplatkov judikatúra spotrebiteľská zmluva podielové spoluvlastníctvo rekodifikácia spotrebiteľ
Návštev: 11708119 | Pravidlá používania portálu | Napíšte nám | Tvorba web stránok, www.webcreators.sk | Webhosting - HostCreators | Admin